PMIndiaData/PMIndiaSum huggingface dataset:
وزیراعظم نے مغربی بنگال کے جلپائی گڑی کا دورہ کیا، وزیراعظم کے ذریعہ قومی شاہراہ کے  پھالاکاٹا-سلسلا باڑی  سیکشن پر چار لین کا سنگ بنیاد رکھا گیا

نئی دہلی،8؍ فروری؍وزیراعظم جناب نریندر مودی نے آج مغربی بنگال کے جلپائی گڑی کا دورہ کیا۔ انہوں نے وہاں این ایچ-31 ڈی کے پھالا کاٹا- سلسلا باڑی سیکشن کی 4لین کے لئے سنگ بنیاد بھی رکھی اور نئی ہائی کورٹ بینچ کا افتتاح بھی کیا۔ 41.7 کلو میٹر طویل پھالا کاٹا-سلسلا باڑی توسیع، قومی شاہراہ ترقیاتی پروجیکٹ (این ایچ ڈی پی) مرحلہ IIکےتحت ایسٹ-ویسٹ کوریڈور کا حصہ ہے اور یہ شمال مشرق سے کنکٹیویٹی کا ایک لنک ہے۔ یہ پروجیکٹ ڈیزائن، بلڈ، فائننس، آپریٹ اینڈ ٹرانسفر (ڈی بی ایف او ٹی) کی بنیاد پر 2.5 سال میں مکمل ہوگا اور اسے بِلڈ-آپریٹ، ٹرانسفر (بی او ٹی) (ٹول) طریقۂ کار (موڈ) میں سونپا جائے گا۔ اس پروجیکٹ سے سلسلا باڑی اور علی پور دوار سے سِلی گڑی تک تقریباً 50 کلو میٹر کی مسافت کو کم کیا جا سکے گا۔ جلپائی گڑی میں کلکتہ ہائی کورٹ کی سرکٹ بینچ سے، دارجلنگ، کالمپونگ، جلپائی گڑی اور شمالی بنگال میں کوچ بہار کے لوگوں کو تیز تر انصاف فراہم کرانے میں مدد ملے گی۔ ان چار اضلاع کے عوام کو انصاف حاصل کرنے کےلئے اب 600 کلو میٹر کی مسافت طے کر کے کولکاتہ ہائی کورٹ نہیں جانا پڑے گا، بلکہ یہ محض 100 کلو میٹر سے بھی کم مسافت میں جلپائی گڑی میں ہی حاصل ہو جائے گا۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ( م ن ۔ش ت ۔ ک ا)
وزیر اعظم جناب نریندر مودی اور یورپی کونسل کے صدر عزت مآب چارلس مائیکل کے درمیان ٹیلی فون پر بات چیت ہوئی

وزیر اعظم جناب نریندر مودی نے یوروپی کونسل کے صدر عزت مآب چارلس مائیکل سے آج ٹیلی فون پر گفتگو کی۔ دونوں قائدین نے افغانستان میں رونما ہونے والے حالیہ واقعات اور خطے و دنیا پر مرتب ہونے والے اس کے اثرات کے بارے میں تبادلہ خیالات کیے۔ انہوں نے کابل بین الاقوامی ہوائی اڈے پر ہوئے خوفناک دہشت گردانہ حملے کی واضح طور پر مذمت کی، جس کے نتیجے میں متعدد افراد ہلاک ہوئے۔ انہوں نے مستحکم اور محفوظ افغانستان کی اہمیت پر زور دیا اور اس سلسلے میں بھارت اور یوروپی یونین کے ذریعہ ادا کیے جانے والے ممکنہ کردار کے بارے میں تبادلہ خیالات کیے۔ دونوں رہنماؤں نے باہمی اور عالمی مسائل خصوصاً افغانستان کی صورتحال کے سلسلے میں آپس میں رابطہ بنائے رکھنے پر اتفاق کیا ۔
وزیراعظم   آج پانچویں  انڈیا انٹرنیشنل  سائنس فیسٹول  کا افتتاح کریں گے

نئی دہلی، 5نومبر 2019/وزیراعظم جناب نریندرمودی آج دوپہر بعد چار بجے پانچویں انڈیا انٹرنیشنل سائنس فیسٹول کا افتتاح کریں گے۔ کولکتہ میں منعقد ہونے والی اس تقریب میں وہ ویڈیو کانفرسنگ کے ذریعہ حاضرین سے خطاب کریں گے۔ اس فیسٹول کا خاص مقصد عوام میں سائنسی رجحان پیدا کرنا ، سائنس اینڈ ٹکنالوجی کے شعبے میں ہندستان کی کارگذاری کی نمائش کرنا اور اس کے فائدے عوام تک پہنچائے جانے کی حوصلہ افزائی کرنا ہے۔ اس کا مقصد سائنس اور ٹکنالوجی کی شمولیت والی ترقی کے لئے ایک حکمت عملی تیار کرنا ہے۔ اس سال اس فیسٹول کا موضوع ہے رائزن انڈیا -ریسرچ ، انوویشن اینڈ سائنس ایمپاور ننگ دی نیشن (یعنی تحقیق، اختراع اور سائنس ملک کو تقویت پہنچاتے ہوئے )۔ ۔۔۔۔۔۔۔۔۔۔۔ م ن۔ ا گ ۔ ج۔
وزیراعظم نے ناگالینڈ اسمبلی کے اسپیکر ویکھو-او-یوشو کے انتقال پر تعزیت کا اظہار کیا

نئی دہلی ،31دسمبر، وزیراعظم جناب نریندر مودی نے ناگالینڈ اسمبلی کے اسپیکر جناب ویکھو-او-یوشو کے انتقا ل پر تعزیت کا اظہار کیا ہے۔ وزیراعظم نے کہا ہے کہ ناگالینڈ کے اسپیکر ویکھو او یوشو کے انتقال پر سخت صدمہ ہوا۔ وہ ایک محنتی لیڈرتھے، جنہوں نے اپنی زندگی ناگالینڈ کی ترقی کے لئے وقت کر دی تھی۔دکھ کی اس گھڑی میں میری ہمدردیاں ان کے کنبے اور ان کے حامیوں کے ساتھ ہیں۔ میں دعا کرتا ہوں کہ ان کی آتما کوشانتی ملے۔
وزیر اعظم نے تمل ناڈو کے چینگل پٹو میں جانوں کے زیاں پر تعزیت کا اظہار کیا

وزیر اعظم جناب نریندر مودی نے تمل ناڈو کے چینگل پٹو ضلع میں ہونے والے حادثے میں ہوئی ہلاکتوں پر شدید رنج و غم کا اظہار کیا ہے۔ وزیر اعظم کے دفتر نے ٹوئیٹ کیاہے: ’’چینگل پٹو میں ہوئے حادثے میں جانوں کے زیاں پر افسوس ہے ۔میرے جذبات ان افراد کے ساتھ ہیں جنہوں نے اپنے پیاروں کو کھویا ہے ۔ زخمیوں کی جلد صحتیابی کی دعا کرتا ہوں ۔‘‘
وزیر اعظم نریندر مودی نے 3 سینٹروں میں ویکسین کی تیاری اور اس کے بنانے کے عمل کا جائزہ لیا

وزیر اعظم جناب نریندر مودی نے آج ویکسین کی تیاری اور اس کے بنائے جانے کے عمل کا تفصیلی جائزہ لینے کے لئے تین شہروں کا دورہ کیا۔ انہوں نے احمد آباد میں زائیڈس بایو ٹیک پارک، حیدر آباد میں بھارت بایو ٹیک اور پنے میں سیرم انسٹی ٹیوٹ آف انڈیا کا دورہ کیا۔ سائنسدانوں نے اس بات پر خوشی کا اظہار کیا کہ وزیر اعظم نے ان سے بالمصافحہ ملاقات کی، تاکہ ان کے حوصلوں کو تقویت دی جاسکے اور ویکسین کی تیاری کے سفر میں اس اہم لمحے میں ان کی کوششوں کو تیز کرنے میں مدد مل سکے۔ وزیر اعظم نے اِس حقیقت پر فخر کا اظہار کیا کہ ہندوستان کا ملک میں ہی تیار کردہ ویکسین کو بنانے کا عمل بہت تیزی سے آگے بڑھ چکا ہے اور اس میں کافی پیش رفت ہوئی ہے۔ انہوں نے کہا کہ کس طرح ہندوستان ویکسین کی تیاری کے تمام سفر میں سائنس کے مضبوط اور مستحکم اصولوں کو اپنا رہا ہے اور ویکسین کو بہتر طریقے سے تقسیم کرنے کے عمل کو آگے بڑھانے کے لئے تجاویز بھی مانگ رہا ہے۔ وزیر اعظم نے زور دیتے ہوئے کہا کہ ہندوستان نہ صرف ایک اچھی صحت کے لئے ویکسین کو اہم مانتا ہے بلکہ وہ اسے اچھی صحت کے لئے بھی کلیدی سمجھتا ہے۔ ساتھ ہی ساتھ وہ دنیا کے لئے اسے مثبت مانتا ہے اور یہ ہندوستان کا فرض ہے کہ وہ اپنے پڑوس کے ملکوں سمیت دیگر ملکوں کی اس سلسلے میں مدد کرے اور وائرس کے اجتماعی طور پر لڑنے میں بھی اس کی مدد کرے۔ وزیر اعظم نے سائنسدانوں سے کہا کہ وہ دل کھول اپنی آزاد رائے کا اظہار کریں کہ کس طرح ملک اپنے ریگولیٹری عمل کو مزید بہتر بناسکتا ہے۔ سائنسدانوں نے بھی ایک جائزہ پیش کیا کہ کس طرح وہ مختلف نئی اور دوبارہ مقصد والی دواؤں کو تیار کررہے ہیں، تاکہ کووڈ-19 سے بہتر طور پر لڑا جاسکے۔ احمد آباد میں زائیڈس بایو ٹیک پارک کے اپنے دورے کے دوران وزیر اعظم نے کہا کہ انہوں نے احمد آباد میں زائیڈس بایوٹیک کا دورہ کیا، تاکہ زائیڈس کیڈیلا کے ذریعہ تیار کی جارہی دیسی ڈی این اے پر مبنی ویکسین کے بارے میں مزید معلومات حاصل کی جاسکیں۔ انہوں نے کہا کہ میں اس کام کےلئے ٹیم کی تعریف کرتا ہوں اور حکومت ہند اس سفر میں انہیں اپنی تعاون دینے کے لئے سرگرمی سے کام کررہی ہے۔ حیدر آباد میں بھارت بایو ٹیک فیسلٹی کا دورہ کرنے کے بعد وزیر اعظم نے کہا کہ حیدر آباد میں بھارت بایو ٹیک فیسلٹی میں انہیں کووڈ-19 ویکسین کے بارے میں مطلع کیاگیا۔ انہوں نے اب تک کی آزمائش میں سائنسدانوں کو ان کی پیش رفت پر مبارکباد دی۔ انہوں نے کہا کہ ان کی ٹیم طبی تحقیق کی بھارتی کونسل آئی سی ایم آر کے ساتھ مل کر کام کررہی ہے تاکہ ویکسین کی تیاری کے سلسلے میں تیزی سے پیش رفت کو آسان بنایا جاسکے۔ سیرم انسٹی کا دورہ کرنے کے بعد وزیر اعظم نے ٹوئٹ کیا کہ سیرم انسٹی آف انڈیا میں ٹیم کے ساتھ اچھی بات چیت ہوئی۔ انہوں نے اب تک حاصل ہوئی ان کی پیش رفت سے تفصیلی طور پر آگاہ کیا اور بتایا کہ کس طرح وہ ویکسین کی تیاری کو مزید آگے بڑھانے کا منصوبہ رکھتے ہیں۔ وزیر اعظم نے ان کی مینوفیکچرنگ فیسلٹی کا بھی جائزہ لیا۔ …………………. م ن، ح ا، ع ر 28-11-2020
کابینہ نے جیوسنکرونس سٹیلائٹ لانچ وہیکل مارک۔III کے پروگرام کو جاری رکھنے کو منظوری دی

نئی دہلی۔06؍جون۔ وزیراعظم جناب نریندر مودی کی قیادت میں مرکزی کابینہ نے آج کل تخمیناً 4338.20 کروڑ روپئے کی لاگت سے جیوسنکرونس سٹیلائٹ لانچ وہیکل مارک۔III( جی ایس ایل وی ،ایم کے –III)پروگرام جاری رکھنے کو منظوری دی ہے۔ اس میں دس جی ایس ایل وی (ایم کے –III) پروازیں شامل ہیں۔ اس میں 4338.20 کروڑ روپئے اور 10 جی ایس ایل وی ، ایم کے ۔III وہیکل کی لاگت شامل ہے جن سے لازمی طور پر سہولت کو بہتر بنانے ، پروگرام کے بندوبست اور لانچ میں سہولت ہوگی۔ جی ایس ایل وی ، ایم کے۔III جاری پروگرام ۔ مرحلہ ایک میں عملی پرواز کا پہلا مرحلہ ہے جو ملک کی خلائی مواصلاتی ضروریات کی تکمیل کیلئے مواصلاتی سیارچوں کے 4 ٹن کی پرواز ممکن ہوسکے گی۔ جی ایس ایل وی ، ایم کے ۔III کو فعال بنانے سے ملک چار ٹن کلاس کے مواصلاتی سیارچوں کو لانچ کرنے کی صلاحیت میں خود کفیل ہوجائےگا اور غیرملکوں سے سیارچوں کو خلاء میں بھیجنے پر انحصار میں کمی آئے گی اور اس کا بنیادی ڈھانچہ مستحکم ہوگا۔ جی ایس ایل وی ، ایم کے۔III جاری پروگرام ۔مرحلہ۔I دیہی براڈ بینڈ رابطے کیلئے اعلیٰ معیار کے سیارچوں کی قومی ضرورتوں کی تکمیل ہوگی، ڈی ٹی ایچ، وی سیٹ اور ٹیلی ویژن براڈکاسٹروں کیلئے ٹرانسپونڈروں کی دستیابی میں اضافہ ہوگا۔ جی ایس ایل وی ، ایم کے۔III جاری پروگرام ۔ مرحلہ ۔I، جی ایس ایل وی ، ایم کے ۔III لانچ وہیکل کی عملی پرواز کا پہلا مرحلہ ہوگا اور اس منظوری سے سال 24-2019 کی مدت کے دوران سٹیلائٹ مشنوں کے لانچ کی ضرورتیں پوری ہوں گی۔ پس منظر: جیو سنکرونس سیٹیلائٹ لانچ وہیکل مارک۔III(جی ایس ایل وی، ایم کے ۔III ) جیو سنکرونس ٹرانسفر مدار (جی ٹی او) میں سیٹلائٹ کے چارٹر کلاس لانچ کرنے کی اندرون ملک صلاحیت حاصل کرنے کیلئے تیار کیا گیا ہے۔ اس نے 2014 میں اپنی ایک تجرباتی پرواز (ایل وی ایم 3- ایکس) مکمل کرلی ہے جبکہ 2017 میں ایک ترقیاتی پرواز (جی ایس ایل وی، ایم کے ۔III۔ ڈی 1 مکمل کرلیا ہے۔ دوسری ترقیاتی پرواز رواں سال یعنی 19-2018 کی دوسری سہ ماہی کے دوران مکمل ہوگی۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ ش س۔ ع ن
میری خوش قسمتی ہے کہ میں ڈاکٹر کلام کے ساتھ کئی برسوں تک بہت قریب سے تبادلہ خیال کیا: وزیراعظم

وزیر اعظم جناب نریندر مودی نے آج ڈاکٹر اے پی جے عبدالکلام کے یوم پیدائش پر ان کے ساتھ اپنی رفاقت کے لمحات کا اشتراک کیا۔ مودی اسٹوری کے ایک ٹویٹ کا جواب دیتے ہوئے جس میں ڈاکٹر کلام کے بڑے بھتیجے نے نریندر مودی کے ساتھ ڈاکٹر کلام کے خوبصورت رشتوں کی یادوں اور ان کی وراثت کی عزت افزائی کے لیے وزیر اعظم کی کوششوں کا اشتراک کیا ، وزیر اعظم نے ٹویٹ کیا: “میری خوش قسمتی رہی ہے کہ میں ڈاکٹر کلام کے ساتھ کئی سالوں تک بہت قریب سے تبادلہ خیال کرتا رہا ہوں۔ میں نے قریب سے ان کی ذہانت، انکساری اور ہندوستان کی ترقی کے جذبے کا مشاہدہ کیا ہے۔‘‘ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا ( 11472
وزیر اعظم نے سماجی فلاحی تنظیموں سے ملاقات کی

وزیر اعظم جناب نریند رمودی نےآج ویڈیو کانفرنسنگ کے توسط سے سماجی فلا ح و بہبود کے لئے کام کرنے والی تنظیموں کے نمائندوں سے گفتگو کی۔ وزیر اعظم نے کہا کہ کووِڈ۔19 کی چنوتی کا سامنے کرنے میں پورا ملک زبردست صبر و استقلال اور قوت مدافعت اور بہادری کا مظاہرہ کر رہا ہے۔ انہوں نے کہا کہ مہاتما گاندھی کہا کرتے تھے کہ غریب اور نادار افراد کی خدمت کرنا ہی ملک کی خدمت کرنا ہے، یہ کہتے ہوئے انہوں نے انسانی خدمت کے تئیں ان تنظیموں کی عہدبستگی اور خلوص کی ستائش کی۔ وزیر اعم مودی نے ان تنظیموں میں تین امتیازی خصوصیات کا مشاہدہ کیا، وہ ہیں: انسانی نقطہ نظر کو اہمیت دینا ، زیادہ سے زیادہ عوام تک رسائی اور خدمات کا جذبہ، انہیں خصوصیات کی بنا پر ان پر بھروسہ کیا جاتا ہے۔ انہوں نے کہا کہ ملک ایک بہت بڑی چنوتی کا سامنا کر رہا ہے اور اسی سلسلے میں ان تنظیموں اور ان کی خدمات کی جتنی ضرورت اب ہے ، اتنی پہلے کبھی محسوس نہیں ہوئی۔ انہوں نے کہا کہ یہ تنظیمیں غرباء کے لئے بنیادی ضرورتوں کی فراہمی کے لئے ایک بڑا کردار ادا کر سکتی ہیں اور اپنی طبی سہولیات اور رضاکاران کی خدمات مریضوں اور ضرورت مندوں کے لئے وقف کر سکتی ہیں۔ انہوں نے کہا کہ اس چنوتی سے نمٹنے کے لئے ملک کو چھوٹے اور طویل المدت اقدامات کرنے کی ضرورت ہے۔ وزیر اعظم نے کہا کہ توہم پرستی، عقیدے اور غلط معلومات کے پھیلاؤ روکنے میں ان تنظیموں کو بڑا کردار ادا کرنا ہے۔ انہوں نے مشاہدہ کیا کہ لوگ عقیدے کے نام پر اکٹھا ہوکر سماجی فاصلہ بنائے رکھنے کی ہدایت پر عمل نہیں کر رہے ہیں، انہوں نے مزید کہا کہ وائرس کے پھیلاؤ پر قابو پانے کے لئے ضروری ہے کہ سماجی فاصلہ بنائے رکھنے کی اہمیت کو زیادہ سے زیادہ عام کیا جائے۔ سماجی فلاحی تنظیموں کے نمائندوں نے پیچیدہ صورتحال کا سامنا مہارت کے ساتھ کرنے کے لئے وزیر اعظم کی قیادت کی ستائش کی۔ ان تنظیموں نے وائرس کے پھیلاؤ پر قابو پانے کے لئے حکومت کے ذریعہ کیے گئے فعال اقدامات کی ستائش کی۔ انہوں نے پی ایم ۔ سی اے آر ای ایس فنڈ کی حمایت یہ کہتے ہوئے کرنے کا وعدہ کیا کہ اس سنگین صورتحال میں ان کی ورک فورس مکمل طور پر ملک کی خدمت کے لئے وقف رہے گی۔ ان تنظیموں کے نمائندوں نے وزیر اعظم کے ساتھ حال فی الحال میں ان کے ذریعہ انجام دی جا رہی بیداری مہم، ڈجیٹل طریقے، ضروری اشیاء کی تقسیم، ڈبہ بند کھانا، سینی ٹائزرس، ادویہ اور ضرورت مندوں کے لئے فراہم کی جا رہی طبی امداد کے بارے میں تبادلہ خیالات کیے۔ وزیر اعظم مودی نے بیداری پھیلانے، بنیادی ضرورتوں کی اشیاء کا انتظام کرکے غریب اور ضرورت مند افراد کی مدد اور کووِڈ۔19 سے متاثرہ افراد کے لئے طبی سہولیات اور رضاکاران کی خدمات مہیا کرانے کی اہمیت کو دوہرایا۔انہوں نے طبی اور سائنسی مشوروں کی اہمیت اور غلط معلومات کے پھیلاؤ کو روکنے کی اہمیت پر زور دیا۔وزیر اعظم نے کورونا وائرس وباسے پیدا ہونے والی چنوتیوں کا سامنا کرنے کے لئے متحد ہوکر کام کرنے کی ضرورت کو اجاگر کیا۔ وزیر اعظم کے مشیر اور نیتی آیوگ کے سی ای او نے بھی اس گفت و شنید میں حصہ لیا۔
وزیر اعظم نے بروڈہ میں ترقیاتی پہل کا اجراء کیا

نئی دہلی۔22 اکتوبر وزیر اعظم جناب نریندر مودی نے آج ایک عوامی میٹنگ میں بروڈوہ سٹی کمانڈ کنٹرول سینٹر ؛ وگھوڈیا ریجنل واٹر سپلائی اسکیم اور بینک آف بروڈہ کے ہیڈ آفس کی عمارت کو قوم کے نام وقف کیا ۔ وزیر اعظم نے پردھان منتری آواس یوجنا (دیہی و شہری) کے تحت مستفیدین کو گھروں کی کنجیاں سونپیں ۔ انہوں ایک مربوط ٹرانسپورٹ مرکز ، ریجنل واٹر سپلائی اسکیم ، ہاؤسنگ پروجیکٹس اور ایک فلائی اوور سمیت متعدد بنیادی ڈھانچے اور ترقیاتی پروجیکٹوں کا سنگ بنیاد رکھا ۔ انہوں نے مندرا-دہلی پٹرولیم پائپ لائن کی صلاحیت کو وسعت دینےاور بروڈہ میں ایچ پی سی ایل کے گرین فیلڈ مارکیٹنگ کا سنگ بنیادرکھا ۔ اس موقع پر خطاب کرتے ہوئے وزیر اعظم نے کہا کہ ترقیاتی کاموں کا پیمانہ جس کا آج بروڈوہ میں اجراء کیا جارہا ، بے مثال ہے ۔ وزیر اعظم نے کہا کہ حکومت لوگوں کی خوشحالی کے لیے وسائل کے استعمال اور ترقی کے بارے میں اپنی ترجیحات سے بخوبی واقف ہے ۔ وزیر اعظم نے کہا کہ انہوں نے اپنے بچپن میں گھوگھا سے دہیج تک فیری سروس کے بارے میں سنا تھا ۔ انہوں نے کہا کہ حکومت اب ہمہ جہت ترقی پر توجہ دی رہی ہے اور فیری سروس آج سے شروع ہوگئی ہے ۔ وزیر اعظم نے کہا کہ گذشتہ سالوں کی طرح اس سال بھی 31 اکتوبر کو سردار پٹیل کی جینتی پر ‘‘اتحاد کے لیے دوڑ’’ کا انعقاد کیا جائے گا۔ انہوں نے لوگوں سے اس میں پرجوش انداز میں شرکت کرنے کی اپیل کی ۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح0)
وزیر اعظم کا ویدیشہ میں ہوئے سانحہ پراظہار  تعزیت پی ایم این آر ایف کی جانب سے مالی امداد دینے کا اعلان

نئی دہلی۔ 16 جولائی وزیر اعظم جناب نریندر مودی نے مدھیہ پردیش کے ویدیشہ میں ایک سانحہ کے باعث ہونے والی ہلاکتوں پر گہرے رنج و غم کا اظہار کیا ہے۔انہوں نےہلاک ہونے والے افراد کے لواحقین کو 2 لاکھ روپے کی مالی امداد دینے کا بھی اعلان کیا۔ وزیر اعظم کے دفتر سے کی جانے والی ٹوئیٹ میں وزیر اعظم نے کہا: "مدھیہ پردیش کے ویدیشہ میں ہونے والے سانحہ سے غمزدہ ہیں۔ سوگوار خاندانوں کے تئیں میری تعزیت۔ اس سانحہ میں ہلاک ہونے والے ہر فرد کے اہل خانہ کو پی ایم این آر ایف کی جانب سے 2 لاکھ روپے دیئے جائیں گے : وزیر اعظم @ نریندرمودی" ۔ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیراعظم نے جناب موتی لال وورا جی  کے انتقال پر اظہار تعزیت کیا

نئی دہلی، 21 دسمبر 2020، وزیراعظم جناب نریندر مودی نے جناب موتی لال وورا جی کے انتقال پر غم کا اظہار کیا ہے۔ ایک ٹوئٹ میں وزیراعظم نے کہا ’’جناب موتی لال وورا جی کانگریس کے سب سے زیادہ سینئر لیڈروں میں سے تھے، جن کو دہائیوں میں پھیلے اپنے سیای کیریر میں انتظامی اور تنظیمی امور کا بہت زیادہ تجربہ تھا۔ ان کے انتقال سے غمزدہ ہوں۔ ان کے اہل خانہ اور خیر خواہوں کے لئے میں تعزیت کا اظہار کرتا ہوں۔ اوم شانتی‘‘۔ ۔۔۔۔۔۔۔۔۔۔۔ م ن۔ا گ۔ن ا۔
وزیراعظم نے دریائے کرشنا میں کشتی ڈوب جانے کے حادثے میں ہوئے جانی نقصان پر

اظہار تاسف کیا نئی دہلی،13۔نومبر ۔وزیراعظم نریندر مودی نے دریائے کرشنا میں ایک کشتی غرقاب ہوجانے کے حادثے میں ہوئے جانی نقصان پر گہرے رنج وغم کا اظہار کیا ہے ۔ وزیراعظم نے اس حادثے پراپنے پیغام تاسف میں کہا :’’دریائے کرشنا میں کشتی غرقاب ہوجانے کا حادثہ انتہائی افسوسناک ہے۔ میری تمام تر ہمدردیاں مہلوکین کے اہل خانہ کے ساتھ ہیں ۔آندھراپردیش سرکار اور این ڈی آر ایف ہیڈ کوارٹر راحت اور بچاؤ کے کام میں مسلسل مصروف ہے ۔‘‘
وزیر اعظم نے بھگوان وشوکرما جینتی پر لوگوں کو مبارکباد پیش کی

وزیر اعظم جناب نریندر مودی نے بھگوان وشوکرما کی جینتی کے موقع پر لوگوں کو مبارکباد پیش کی ہے۔ ایک ٹویٹ میں، وزیراعظم نے کہا: ''بھگوان وشوکرما کی جینتی کے مبارک موقع پر آپ تمام اہل وطن کو بہت بہت مبارکباد۔باشندگان ملک پر دیو شلپی کی نظر کرم ہمیشہ برقرار رہے اور ملک ترقی اور خوشحالی کی نت نئی اونچائیوں کو حاصل کرتا رہے۔''
وزیراعظم نے جناب ایس سیلوگن پتی کو راجیہ سبھا کا ممبر منتخب ہونے پر خوشی ظاہر کی ہے

وزیراعظم جناب نریندرمودی نے جناب ایس سیلوگن پتی کو پڈوچیری سے راجیہ سبھا کا ممبرمنتخب ہونے پر خوشی ظاہر کی ہے۔ ایک ٹوئٹ میں وزیراعظم نے کہا کہ ، ‘‘ہر بی جے پی کاری کرتا کے لیے یہ انتہائی فخر کی بات ہے کہ ہماری پارٹی کو پڈوچیری سے راجیہ سبھا کا پہلا رکن جناب ایس سیلوگن پتی کی شکل میں مل گیا ہے۔پڈوچیری کے لوگوں نے ہم پر بھروسہ کیا ہے، جس کے ہم ممنون ہیں۔ ہم پڈوچیری کی ترقی کے لیے مسلسل کام کرتے رہیں گے۔
وزیراعظم نے اتراکھنڈ میں ہیلی کاپٹر کریش میں جاں بحق ہونے والوں کے لئے تعزیت کا اظہار کیا

وزیراعظم جناب نریندر مودی نے اتراکھنڈ میں ہیلی کاپٹر کریش میں جا ں بحق ہونے والوں کے لئے گہرے دکھ کا اظہارکیاہے۔ وزیراعظم کے دفتر نے ٹویٹ کیا : ‘‘اتراکھنڈ میں ہیلی کاپٹر کریش ہونے سے بہت دکھ ہوا ۔ ا س المناک گھڑی میں ، میری دعائیں متاثرہ خاندانوں کے ساتھ ہیں: وزیراعظم @ نریندر مودی ‘’۔
وزیراعظم کا ،  رانی لکشمی بائی کو ان کے یوم پیدائش پرخراج عقیدت

نئی دہلی ،19نومبر:وزیراعظم ، جناب نریندرمودی نے رانی لکشمی بائی کو ان کے یوم پیدائش پر خراج عقیدت پیش کیاہے ۔ وزیراعظم نے اپنے پیغام میں کہاہے کہ رانی لکشمی بائی کی شخصیت ہرہندوستانی کے لئے باعث ترغیب ہے ۔ مخالف ماحول میں ان کی جرات اور نوآبادیاتی نظام کی برملامخالفت کو کبھی بھی فراموش نہیں کیاجائیگا ۔ ان ہی جیسی عظیم شخصیات کے طفیل میں بھارت آزادی حاصل کرسکا ۔ ان کے یوم پیدائش پر میں انھیں یاد کرتاہوں ۔ ’’ ۔۔۔۔۔۔۔۔۔۔۔۔۔۔۔۔ م ن۔ ع آ19.11.2018)
وزیراعظم کا گجرات، احمدآباد میں ایس جی وی پی گروکُل کے مقام پر بھاؤوندنا پرو کے موقع پر خطاب

وزیراعظم جناب نریندر مودی نے آج گجرات کے شہر احمدآباد میں ایس جی وی پی گروکل کے مقام پر ‘بھاؤ وندنا پرو’ کے موقع پر خطاب کیا۔ اس تقریب کا پوجیہ شاستری جی مہاراج کی سوانح عمری ‘‘ شری دھرم جیون گاتھا’’ کے اجرا کے موقع پر کاانعقاد کیا گیا تھا۔ اس موقع پر اظہارخیال کرتے ہوئے وزیراعظم نے کہاکہ عظیم شخصیات کے کارنامے اور واقعات، تحریری شکل میں درج کئے جانے کے بجائے اکثر صرف یادوں اور زبانی روایات تک محدود ہوکر رہ گئے ہیں ۔ انہوں نے کہاکہ پوجیہ شاستری جی مہاراج کی سوانح حیات کی بدولت ایک ایسی شخصیت کی بے لوث زندگی تحریری شکل میں پیش ہوگی جوعلم کی حصولیابی اور معاشرے اور سماج کی خدمت کے تئیں وقف کردی گئی تھی۔ وزیراعظم نے پوجیہ شاستری جی مہاراج کے قول ‘سبھی کی بھلائی’ کاحوالہ دیتے ہوئے کہا کہ ‘سب کا ساتھ سب کا وکاس، سب کا وشواس اور سب کا پریاس ’’ کے ان کے ویژن کو شاستری جی مہاراج جیسی عظیم شخصیت سے ترغیب حاصل ہوئی ہے اور یہ ویژن ‘‘سروجن ہتائے اور سروجن سکھائے’’ کے فلسفے پر مبنی ہے ۔ وزیراعظم نے کہا کہ قدیم بھارت کے گروکل کی روایت، ‘‘سروجن ہتائے’’ کی مادی شکل تھی کیوں کہ سماج کے سبھی طبقات کے گروکل شاگرد، ملکر مطالعہ کرتے تھے۔ اس روایت کے اندر عظیم ماضی اور شاندار مستقبل سے جڑنے کے بیج موجود ہیں۔ اس روایت سے ملک کے عام آدمی کو مذہبی، ثقافتی اور سماجی ترغیب ملتی ہے۔ شاستری جی نے اپنے گروکل کے ذریعہ دنیا بھر کی بہت سی زندگیوں کو نمونے کے مطابق ڈھالا ہے ۔ وزیراعظم نے کہاکہ انکی زندگی محض نصیحتیں کرنے یا احکامات دینے پر مبنی نہیں تھی بلکہ وہ نظم و ضبط اور تپسیا کا ایک مسلسل دھارا تھی ا ور انہوں نے فرض کے راستے پر مسلسل ہمیں رہنمائی فراہم کی۔ وزیراعظم نے ایس جی وی پی گروکل کے ساتھ اپنے ذاتی تعلق کا ذکر کرتے ہوئے اس عظیم ادارے کے قدیم دانشمندانہ اصولوں میں جدیدیت کے عناصر کو نمایاں کیا۔ وزیراعظم جناب نریندر مودی نے کہا کہ شاستری جی نے وقت کی ضروریات کے مطابق اور انجماد سے بچتے ہوئے قدیم دانشمندانہ اصولوں کو اختیار کرنے پر زور دیا تھا ۔ وزیراعظم نے کہا کہ مقدس سنتوں اوربھکتی کی تحریک نے جد وجہد آزادی کی بنیاد رکھنے میں اہم کردار ادا کیا ہے۔ انہوں نے کہا کہ گروکل پریوار، آزادی کا امرت مہوتسو اور امرت کال میں تعاون کرنے کی خاطر آگے آسکتا ہے۔ وزیراعظم نے عالمی وبا اور یو کرین کی صورتحال سے پیدا غیر یقینی کی صورتحال کا حوالہ دیتے ہوئے آتم نربھرتا کی اہمیت کا ا عادہ کیا۔ انہوں نے گروکل پریوار سے ووکل فار لوکل بننے کے لئے کہا۔ وزیراعظم نے ان سے کہا کہ وہ روز مرہ کے استعمال کی اشیا کی ایک فہرست تیار کریں اور درآمد شدہ مصنوعات پر انحصار کی حد کاجائزہ لیں۔ اگر کوئی ایسی چیز دستیاب ہے جس کے بنانے میں ایک ہندوستانی کی پیشہ بھی شامل ہے تو ا یسی کسی بھی چیز کو ہمیشہ ترجیح دی جانی چاہئے۔ اسی طرح گروکل پریوار ایک مرتبہ استعمال کئے جانے والے پلاسٹک سے گریز کرتے ہوئے سوچھ بھارت ابھیان میں تعاون کرسکتا ہے ۔ وزیراعظم نے ان سے کہاکہ وہ صفائی ستھرائی سے متعلق صورتحال کو بہتر بنانے کی غرض سے مجسمہ ا تحاد یا مقامی مجسموں جیسے مقامات پر گروپ کی شکل میں باضابطہ طور پر جایا کریں۔ انہوں نے ماتر بھومی کو کیمیائی اشیا اور دیگر نقصانات سے تحفظ فراہم کرنےکی خاطر قدرتی کاشتکاری کو فروغ دینے کی ضرورت پر زور دیا۔ وزیراعظم نے کہاکہ گروکل اس سلسلے میں ایک بڑا کردار ادا کرسکتا ہے ۔ وزیراعظم نے گروکل پریوار سے یہ درخواست کرتے ہوئے اپنی بات ختم کی کہ وہ پوجیہ شاستری جی مہاراج کی تعلیمات پر عمل کرتے ہوئے ایک نئے طریقے سے آزادی کا امرت مہوتسو منائیں۔
وزیراعظم نریندرمودی نے مہاشیوراتری پر عوام کو مبارکباد دی

نئی دہلی،13 ؍فروری؍وزیراعظم جناب نریندر مودی نے مہاشیوراتری کے مقدس موقع پر عوام کو اپنی مبارکباد پیش کی ہے۔ وزیراعظم نے اپنے پیغام میں کہا کہ وہ مہا شیوراتری کے مقدس تہوار پر ملک کے عوام کو ڈھیرساری نیک خواہشات پیش کرتے ہیں۔
وزیر اعظم نے مردوں کے ڈبلز بیڈمنٹن مقابلے میں طلائی تمغہ حاصل کرنے کے لیے ساتوِک سائیراج رنکی ریڈی اور چراغ شیٹی کو مبارکباد پیش کی

وزیر اعظم جناب نریندر مودی نے برمنگھم میں کھیلے جا رہے دولت مشترکہ کھیل 2022 کے دوران مردوں کے ڈبلز بیڈمنٹن مقابلے میں طلائی تمغہ جیتنے کے لیے ساتوِک سائیراج رنکی ریڈی اور چراغ شیٹی کو مبارکباد پیش کی ہے۔ وزیر اعظم نے ٹوئیٹ کیا: ’’بھارتی بیڈمنٹن ٹکڑی نے کامیابی اور عمدگی کی نئی تعریف متعین کی ہے۔ @satwiksairaj ساتوِک سائیراج اور @Shettychirag04 چراغ شیٹی کی جانب سے ٹیم ورک کا شاندار مظاہرہ کیا۔ طلائی تمغہ حاصل کرنے کے لیے ان پر فخر ہے۔ دعا ہے کہ وہ مستقبل میں بھارت کے لیے مزید اعزازات حاصل کریں۔ #چیر4انڈیا
وزیر اعظم کا دورہ اتر پردیش کل 
وارانسی میں چھٹے بین الاقوامی رائس ریسرچ انسٹی ٹیوٹ کو قوم کے نام وقف کریں گے

نئی دلّی ، 28 دسمبر؍ وزیر اعظم جناب نریندر مودی کل یعنی 29 دسمبر کو اتر پردیش کے وارانسی اور غازی پور کا دورہ کریں گے ۔ اپنے دورے کے دوران وہ وارانسی میں ساؤتھ ایشیا ریجنل سینٹر ( آئی ایس اے آر سی ) کے کیمپس میں چھٹے انٹر نیشنل رائس ریسرچ انسٹی ٹیوٹ کوقوم کے نام وقف کریں گے اور وارانسی میں دین دیال ہستھ کلا سنکل میں ون ڈسٹرکٹ ، ون پروڈکٹ ریجنل سمٹ میں شرکت کریں گے ۔ غازی پور میں وزیر اعظم مہاراجہ سہیل دیو کی یاد میں ایک یادگاری ڈاک ٹکٹ جاری کریں گے اور ایک عوامی ریلی سے بھی خطاب کریں گے ۔ وزیر اعظم وارانسی میں نیشنل سیڈ ریسرچ اینڈ ٹریننگ سینٹر ( این ایس آر ٹی سی ) کے کیمپس میں انٹر نیشنل رائس ریسرچ انسٹی ٹیوٹ ( آئی آر آر آئی ) ، ساؤتھ ایشیا ریجنل سینٹر کو قوم کے ن ام وقف کریں گے ۔ یہ ساؤتھ ایشیا ا ور سارک خطے میں چاول کے تحقیق اور تربیت کے سلسلے میں ایک ہب کے طور پر کام کرے گا ۔ توقع ہے کہ مشرقی بھارت میں پہلا بین الاقوامی سینٹر خطے میں چاول کی پیداوار کو کنٹرول کرنے اور بر قرار رکھنے میں ایک اہم رول ادا کرے گا ۔ بھارت کا آئی آر آر آئی سے تعلق 1960 سے ہے ،وزیر اعظم نریندر مودی فلیپین میں منیلا میں نومبر ، 2017 میں آئی آر آر آئی کے ہیڈ کوارٹرز کا دورہ کرنے والے پہلے بھارتی وزیر اعظم ہیں ، جہاں انہوں نے چاول کے شعبے میں جدید تحقیق اور زرعی اختراعات کے سلسلے میں تبادلہ خیال کیا ۔ جناب مودی وارانسی میں دین دیال ہستھ کلا سنکل ( ٹریڈ فیسیلٹی سینٹر اینڈ کرافٹ میوزیم ) میں ون ڈسٹرکٹ ، ون پروڈکٹ ریجنل سمٹ میں شرکت کریں گے ۔ ۔ ۔ ۔ ۔ ۔
وزیراعظم نے میزورم کے لوگوں کو ریاست کےیوم تاسیس پر مبارکباد پیش کی

نئی دلّی ،20 فروری، 2022/ وزیراعظم جناب نریندر مودی نے میزورم کے عوام کو ان کے ریاستی یوم تاسیس کے موقع پر مبارکباد پیش کی ہے۔ اپنے ایک ٹوئیٹ میں وزیراعظم نے کہا: ’’میزورم کے لوگوں کو ان کے ریاستی یوم تاسیس پر مبارکباد۔ بھارت کو ، دلکش میزو ثقافت اور ملک کی ترقی میں میزورم کے تعاون پربہت فخر ہے۔ میں دعاگو ہو ں کہ میزورم کے عوا م صحت مند اور تندرست رہیں۔ ‘‘
مرکزی کابینہ نے خصوصی اقتصادی خطوں  کے (ترمیمی ) بل  2019  کی منظوری دے دی ہے

نئیدہلی13جون۔مرکزی کابینہ کی میٹنگ نے ، جس کی صدارت اعظم جناب نریندر مودی نے کی ، خصوصی اقتصادی خطوں کے (ترمیمی ) بل 2019 پیش کئے جانے کی منظوری دی ہے ، جو خصوصی اقتصادی خطوں کے (ترمیمی ) آرڈی ننس 2019 کی جگہ لے گا۔ (2019 کا 12 واں ) یہ بل پارلیمنٹ کے رواں اجلاس میں پیش کیاجائے گا۔ خصوصی اقتصادی خطور کے قانون مجریہ 2005 کی دفعہ -2 کی ذیلی شق (5) میں ترمیم کے بعد مرکزی حکومت کی طرف سے مشتہر شدہ ایک ٹرسٹ خصوصی اقتصادی خطے کاا یک یونٹ قائم کرنے کے لئے منظوری دے گا۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ج ۔رم
وزیر اعظم نےکامن ویلتھ گیم 2022 میں 125 کلو گرام  ریسلنگ کے زمرے میں کانسے کا تمغہ حاصل کرنے کے لیے موہت گریوال کو مبارکباد دی

وزیر اعظم جناب نریندر مودی نےکامن ویلتھ گیم 2022 میں 125 کلو گرام ریسلنگ کے زمرے میں کانسے کا تمغہ حاصل کرنے کے لیے موہت گریوال کو مبارکباد دی۔ وزیر اعظم نے ٹوئٹ کیا؛ ’’ہمارے پہلوانوں نے ناقابل یقین کھیل کا مظاہرہ کیا ۔ تمغوں کی تعداد میں موہت گریوال نے اضافہ کیا ہے۔ اس کی مرکوز توجہ اُس وقت نمایاں ہوئی ہے جب انھوں نے ملک کے لیے کانسے کا تمغہ حاصل کیا۔ انھیں بہت بہت مبارکباد۔ مجھے امید ہے کہ وہ آنے والے وقت میں کامیابی کی نئی بلندیوں کو چھوئیں گے‘‘۔
تیرہویں(13) برکس چوٹی میٹنگ

نئی دہلی 07 ستمبر2021: 2021 میں برکس کی صدارت کے حصے کے طورپر وزیراعظم جناب نریندر مودی ورچوئل فارمیٹ میں 9 ستمبر 2021 کو تیرہویں برکس چوٹی میٹنگ کی صدارت کریں گے۔ اس میٹنگ میں برازیل کے صدر عالیجناب جئیر بلوسو نارو ، روس کےصدر جناب ولادی میر پوتن ،چین کے صدر جناب شی جن پنگ اور جنوبی افریقہ کے صدر جناب سائبل راما فوسا شرکت کریں گے۔ بھارت کے قومی سلامتی کے مشیر جناب اجیت ڈوبھال نئے ترقیاتی بینک کے صدر جناب مارکوس ٹرائجو ، برکس بزنس کونسل کے پروٹیمپور صدر جناب اونکار کنور اور برکس وومینس بزنس الائنس کی عبوری صدر نشین ڈاکٹر سنگیتا ریڈی ،چوٹی میٹنگ کے دوران لیڈروں کو ان کے متعلقہ ٹریکس کے تحت اس سال کے نتائج پر رپورٹس پیش کریں گی۔ اس چوٹی میٹنگ کا موضوع ہے : ‘‘‘BRICS@15: Intra-BRICS cooperation for contin میں گوا میں چوٹی میٹنگ کی صدارت کی تھی۔ اس سال برکس کی قیادت ہندوستان برکس کی پندرہویں سالگرہ کے موقع پر کررہا ہے۔